Vrystaat-polisie 'verloor geloofwaardigheid, integriteit' | Maroela Media
Die integriteit en geloofwaardigheid van die polisie in die Vrystaat is in gedrang met die aantal polisielede wat die afgelope jaar afgedank is weens hul betrokkenheid by misdaad.
Dévar Smit, lid van die VF Plus in die Vrystaatse wetgewer, het gesê in die laaste boekjaar is 62 polisiebeamptes afgedank weens misdade soos moord, verkragting en dwarsboming van die gereg. "Die Vrystaatse polisiekommissaris, Moeketsi Sempe, erken dit is meer as in vorige jare."
Smit het gesê sy party verwelkom die polisie se optrede teen swak dissipline en korrupsie binne sy eie geledere. "Dit is egter kommerwekkend dat polisielede, wat veronderstel is om gemeenskappe te beveilig, hulself skuldig maak aan misdaad. Misdaad in polisiegeledere is die rede waarom die inwoners van die Vrystaat nie respek en vertroue in die diens het nie."
Die VF Plus sal die Vrystaatse Wetgewer se portefeuljekomitee oor polisie besonderhede vra oor die betrokke polisiebeamptes en die spesifieke optrede wat teen hulle geneem is.
"Die VF Plus dring ook daarop aan dat daar daadwerklike stappe gedoen word om die moontlike betrokkenheid van polisiebeamptes by veral georganiseerde misdaad deeglik te ondersoek," het Smit bygevoeg.
"Die ANC stel die voorbeeld as regerende party. Sy ongeërgdheid teenoor misdaad en korrupsie en die gebrek aan optrede binne die ANC skep 'n kultuur van misdadigheid in die provinsie wat reeds besteel en geplunder word."
Hoe dan nou anders? Hierdie misdadigers wat polisie genoem word het hul nering by baie regerings hoogeplaastes geleer. Die ANC regering is vrot van bo tot onder so hoekom mag polisiemanne nie ook so handel nie?
Stel nog meer aan. Wat pla hulle agtergrond Nou. Hoe meer korrupte hoe beter. Dit pas by die regering
Die anc is 'n terroriste en misdaad beweging. Wat anders verwag ons onder 'n anc regime?
Het hul dit al ooit gehad die laaste dekade of wat?
Ons seun is op 20 April doodgeskiet deur 5 persone wat hul as polisiemanne voorgedoen het. Na 3 maande wou die ondersoekbeampte die ondersoek laat vaar. In Augustus het ons gehoor dat die ondersoek beampte vir 3 jaar gevonnis is vir regsvereidiling. Ons het al briewe geskryf vir die hoof van polisie in die Vrystaat maar al antwoord wat ons kry is dat die saak verwys is na die ondersoek beampte. Hoe kan hul 'n saak ondersoek wanneer hulle self betrokke is by misdaad. Sal ons ooit iets hoor van die saak.